– Vi har fått mange henvendelser fra Amerika om hvordan de kan få tak i ølet, forteller daglig leder ved 7 Fjell Bryggeri, Jens Eikeset.

«Trump is officially an international embarrassment», skriver Occupy Democrats i sin deling av IPA-en (IPA, eller India Pale Ale, er en variant av Pale Ale. Pale Ale er en fellesbetegnelse for overgjæret, gyllent øl, red anm.) på Facebook, som er delt over 14.000 ganger og likt nærmere 30.000 ganger.

Den er også delt på nettsamfunnet Reddit.

– For oss som bryggeri, er dette vår eneste måte å uttale oss på. Det er ikke like interessant om vi skriver noe om presidentvalget i USA på våre nettsider, som når vi lager et produkt, forklarer Eikeset.

LES OGSÅ: Varg Veum får sin egen bergenske bayer

– Risiko involvert

På 7 Fjell Bryggeri har det blitt diskutert frem og tilbake om de skulle lage «The Donald Ignorant IPA» , og det ble halvveis nedstemt hver gang.

– Det er en viss risiko involvert i dette, men vi fant ut at vi måtte gjøre det, sier Eikeset.

– Tror du Trump selv har fått det med seg?

– Det er ikke godt å si. Han har et stort team som overvåker sosiale medier, så det kan jo være. Det ville vært spennende å få en mail fra Trump, men jeg tror ikke engang han er tåpelig nok til å saksøke oss for dette humoristiske stuntet, sier han.

LES OGSÅ: Lager is med smak av øl

Og smaken ...

– De har helt sikkert laget en batch med forferdelig øl, og istedenfor å kvitte seg med det, kalte de det The Donald, skriver en amerikaner på Facebook.

Men Eikeset slår tilbake mot kommentaren.

– Ølet smaker nydelig. Det er lys, lett humlerik øl. Vi ville ikke solgt det, hvis det ikke hadde vært godt, sier han.

Noen syrlige kommentarer fra amerikanere, som blant annet mener Norge ikke har noe de skulle sagt om presidentvalget, men de finnes bare i havet av de mange kommentarene fra amerikanerne som synes det norske påfunnet er morsomt.

– Haha! Norwegians rock, skriver en amerikansk kvinne.

LES OGSÅ: Festivalen som lokker med 400 ulike typer øl

Til USA før valget?

Den første batchen med øl er nesten utsolgt. På grunn av den enorme etterspørselen, vurderer de å brygge mer.

– Jo flere som får denne, jo mer effektivt er det, konstaterer den daglige lederen, og forteller at de har et par potensielle importører i USA.

Selv om det vil ta fire-fem uker å få det til statene, er det akkurat i tide til valget, som går av stabelen tirsdag 8. november.

– Det ville vært veldig gøy om vi fikk til det, sier Eikeset.

På etiketten på flaskens bakside får bryggeriet på Bønes sagt hva de mener om presidentkandidaten og hans politiske mål.

– Generelt sett; Donald er ikke en veldig hyggelig fyr, avslutter de tiraden.

LES OGSÅ: Bransjedugnad redder bryggeri

«Such a fucking disaster»

Dette står det på flaskens bakside:

«The Donald – Ignorant IPA». This is not a real IPA, and The Donald is not really presidential. They're both pretty damn ignorant. US of A. The greatest country in the world. Potentially led by a loose cannon who only looks out for him self. Dictator in spe. Such a fucking disaster. Inherited wealth and bankrupcies en masse in his wake.

A narcissist who lives in a gold tower, want to build a wall between the US and Mexico, deport 11 million people, undermine NATO in the harshest political climate since the USSR collapsed, try to shame Gold Star families, bullying his way pretty damn near the White House, and the list goes on. Generally speaking; The Donald is not a very nice guy.

The beer «The Donald, on the other hand, is very nice. It's an awesome, light coloured, fruity pale ale. Not an IPA though. How ignorant.

Enjoy with: